Diari Oficial de la Generalitat Valenciana


Sumari del DOGV 7888, del 05-10-2016 (2016/7675)

RESOLUCIÓ de 21 de setembre de 2016, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes en matèria d'eficiència energètica en la indústria i els edificis del sector terciari, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7675


Data del document
:   21-09-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de setembre de 2016, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes en matèria d'eficiència energètica en la indústria i els edificis del sector terciari, per a l'exercici 2016. [2016/7675]  
(BDNS identif.: 303499)  
  
Per resolució de 22 de desembre de 2015, del president de l'Institut Valencià de Competitivitat Empresarial (IVACE), es convoquen ajudes en matèria d'eficiència energètica en la indústria i els edificis del sector terciari, per a l'exercici 2016 (DOCV 7688, 30.12.2015).  
En l'article 3 de l'esmentada resolució s'arreplega que es podrà incrementar el pressupost de la convocatòria, quan es produïsca un augment del crèdit disponible provinent d'altres convocatòries en què s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan l'augment esmentat siga conseqüència d'una generació, ampliació o incorporació de crèdit.   
Havent-se produït i aprovat una generació de crèdit de 102.000 euros, destinada a aquesta convocatòria, es considera convenient ampliar per l'import esmentat el pressupost per a la concessió d'aquestes ajudes, destinant-lo en concret a l'actuació Inversions en mesures d'estalvi d'energia en la indústria (IN12) del Programa d'Estalvi i Eficiència Energètica en la Indústria. La dotació pressupostària final de la convocatòria de referència seria de 3.102.000 euros, incrementant-se en particular l'actuació IN12, la dotació final de la qual seria 2.252.000 euros.  
  
En virtut del que estableix l'article 3 de la resolució de 22 de desembre de 2015, del president de l'IVACE, sobre increment del pressupost per a la concessió de les ajudes mitjançant aprovació de la corresponent modificació de la convocatòria, i de conformitat amb allò que disposa l??article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
  
Ampliar en 102.000 euros la dotació pressupostària corresponent a la convocatòria d'ajudes en matèria d'eficiència energètica en la indústria i els edificis del sector terciari, per a l'exercici 2016, aprovada per resolució de 22 de desembre de 2015, del president de l'IVACE (DOCV 7688, 30.12.2015). El pressupost total per a la convocatòria esmentada serà en conseqüència de 3.102.000 euros, amb càrrec a la línia pressupostària S6849000, «Estalvi i eficiència energètica», destinant-se l'import ampliat a l'actuació IN12 Inversions en mesures d'estalvi d'energia en la indústria, sent la dotació final d'aquesta actuació 2.252.000 euros.  
  
  
La present resolució entrarà en vigor l'endemà de la publicació en el Diari Oficial de la Comunitat Valenciana (DOCV).  
  
València, 21 de setembre de 2016.- El president de l'Institut Valencià de Competitivitat Empresarial: Rafael Climent González.